สหประชาชาติ เรียกร้องให้รัฐบาลประเทศต่างๆ ในเอเชีย ปรับเปลี่ยนกฏหมายต่อต้านยาเสพติดของตน
องค์การสหประชาชาติ กำลังเรียกร้องให้รัฐบาลของประเทศต่างๆ ในเอเชีย ปรับเปลี่ยนกฎหมายต่อต้านยาเสพติดของตน เพื่อเปิดโอกาสให้นำมาตรการ และน
สหประชาชาติเรียกร้องให้ประเทศต่างๆ ในเอเชียพิจารณาแก้ไขกฎหมายเรื่องยาเสพติดเพื่อให้มีการปฏิบัติต่อผู้ติดยาเสพติดที่เป็นเอดส์ในฐานะที่เป็นคนไข้มิใช่อาชญากรคำเรียกร้องดังกล่าวมีขึ้นในที่ประชุมระดับภูมิภาคของโครงการ HIV และ AIDS ของสหประชาชาติที่กรุงเทพฯ ที่มีคำเรียกร้องดังกล่าว ก็เพราะหลายประเทศในเอเชียมีกฎหมายต่อต้านยาเสพติดอย่างเข้มงวดกวดขันบางประเทศมีโทษจำคุกตลอดชีวิต ในขณะที่บางประเทศให้ประหารชีวิตผู้ที่ค้าหรือมียาเสพติดอย่างเช่น เฮโรอิน ในครอบครอง ในขณะที่ทั่วทั้งเอเชียมีคนราวๆ ห้าล้านคนที่ติดเชื้อไวรัสHIVที่ทำให้เป็นโรคเอดส์และเอเชียตะวันออกเฉียงใต้เป็นบริเวณที่มีอัตราการติดเชื้อสูงที่สุด นาย Prasada Rao ผู้อำนวยการโครงการเอดส์ของสหประชาชาติในภาคพื้นเอเชียแปซิฟิค กล่าวว่าจะต้องมีการปฏิรูปกฎหมาย เพื่อลดการแพร่กระจายโรคเอดส์โดยเฉพาะในหมู่ผู้เสพยาด้วยการฉีดเข้าเส้น เจ้าหน้าที่ของสหประชาชาติผู้นี้กล่าวว่ากำลังมีความกดดันให้หันมาพิจารณากฎหมายยาเสพติด ในเวลานี้ เพราะกม.เหล่านี้ซึ่งอาจจะมีอายุ 30 40 หรือ 50 ปี ยังใช้แนวทางปฏิบัติดั้งเดิม ไม่แยกผู้ค้ายาออกจากผู้ใช้ยาและว่าถึงเวลาแล้วที่จะต้องหันมาพิจารณาเรื่องนี้กันใหม่ และมองผู้ใช้ว่าเป็นคนไข้ไม่ใช่ผู้กระทำผิด การแพร่กระจายเชื้อไวรัส ที่ทำให้เป็นเอดส์ลดลงในกัมพูชาพม่า และประเทศไทย แต่เพิ่มขึ้นอย่างรวดเร็วในอินโดนีเซีย ปากีสถาน และเวียตนามในช่วงสองสามปีมานี้ ในประเทศจีนโครงการเอดส์ของสหประชาชาติกล่าวว่าเป็นที่เชื่อว่าเกือบห้าสิบเปอร์เซ็นต์ของผู้ติดเชื้อ HIV ติดมาจากการใช้เข็มฉีดยาเสพติดที่ปนเปื้อน ส่วนในมาเลย์เซียและเวียตนามนอกจากปัญหาเรื่องเข็มฉีดยาปนเปื้อนแล้วยังมีปัญหาเรื่องการมีเพศสัมพันธ์โดยไม่ปกป้องด้วย องค์การสหประชาชาติกำลังส่งเสริมวิธีใหม่เรียกว่าวิธี “ลดอันตราย” อย่างเช่น การแลกเปลี่ยนเข็มฉีดยา และการใช้ยา อย่างเช่นmethadoneทดแทน เพื่อลดการแพร่เชื้อไวรัสได้มีการใช้วิธีเหล่านี้อย่างประสบผลสำเร็จมาแล้วในออสเตรเลีย ในขณะที่ไต้หวันบังคลาเทศ และเวียตนามเริ่มรับไปใช้ เฉพาะในไต้หวันอัตราการติดเชื้อลดลง 70%ในช่วงสองปีที่ผ่านมา แต่นาย Prasada Rao บอกว่าหน่วยงานรักษากฎหมายและระดับต่างๆ ของการเมืองยังไม่อยากให้การสนับสนุนกับวิธีการเหล่านี้ เจ้าหน้าที่สหประชาชาติผู้นี้กล่าวว่าถึงเวลาที่จะต้องนำเครื่องมือสำคัญนี้มาใช้ ในฐานะที่เป็นยุทธวิธีสำคัญในการป้องกันเชื้อไวรัสHIVแต่ปรากฎว่าในระดับประเทศแล้วยังไม่มีการเชื่อมโยงระหว่างหน่วยงานรักษากฎหมายกระทรวงมหาดไทยและกระทรวงสาธารณสุข ผู้อำนวยการโครงการเอดส์ของสหประชาชาติ ประจำภาคพื้นเอเชียแปซิฟิคกล่าวว่า จะต้องมีเจตนารมณ์ทางการเมืองเพื่อปฏิรูปกฎหมาย และยุทธวิธีที่จะลดการติดเชื้อรายใหม่ๆให้ลงเหลือครึ่งหนึ่งให้ได้ภายในเวลาห้าปีข้างหน้านี้